Gavaudan - Wikipèdia

# Gavaudan

### Un article de Wikipèdia, l'enciclopèdia liura.

Ancian blason de la província de Gavaudan

Gavaudan (forma classica) o Gevaudan (forma populara) es un país occitan situat dins lo Massís Central. Lo departament de Losera li correspond gaireben mas i cal tirar lo canton de Meiruèis e i ajustar lo de Saug (en Naut Léger). Son nom li ven de la tribú celtica dels Gabals.

Lo gentilici es gavaudanés -esa o gevaudanés -esa.

Gavaudan e Losera an de termièras particularament establas dins l'istòria: lo territòri dels Gabals devenguèt la ciutat romana del meteis nom que devenguèt l'avescat de Mende e a la Revolucion francesa lo departament de Losera.

S'unitat i a dins las termièras istoricas, lo país es particularament variat e compartimentat. Destriem las regions seguentas:

- Aubrac
- Marjarida

Aquelas doas regions forman lo Naut Gavaudan o "Montanha".

- Los causses: lo Causse Mejan e lo Causse de Sauvatèrra
- Las Cevenas

Aquelas tres regions forman lo bas Gavaudan (mai se lo mot es plan pauc emplegat e l'identitat gavaldanesa mai fosca)

Entre aquelas regions se tròban

- Las montanhas del Losera e del Golet
- La Val d'Òlt ont se tròba la capitala Mende

Caduna d'aquelas regions es plan tipada e las lors termièras "culturalas" o "geograficas" correspondon pas a las termièras istoricas de Gavaudan. Aital Aubrac es a l'encòp en Gavaudan, Roergue e Auvèrnha, las Cevenas en Gavaudan, Vivarés e Cevenas Gardesas.

Recuperat(ada) de "http://oc.wikipedia.org../../../g/a/v/Gavaudan.html"

Categorias: Païses Occitans • Losera e Gavaudan

##### Views

- Article
- Discussion
- Version actuala

##### Recercar

##### Autras lengas

- Deutsch
- English
- Français
- ‪Norsk (bokmål)‬